Ayam lado hijau

Ayam lado hijau atau ayam lado mudo marupoan masakan nan barasa dari Sumatera Barat. Bahan dasanyo tabuek dari dagiang ayam. Ampia sarupo jo itiak lado mudo, ayam lado hijau dihidangan jo lado mudo nan alah dimasak. Jinih makanan ko acok dijua di rumah makan atau kadai nasi, atau bisa pulo jadi samba rumahan. Salain lado mudo, ayam ko dibuek dari bahan-bahan lain sarupo sarai, tomat hijau, bawang merah, bawang putiah, daun kunyik, daun limau, sipadeh, langkueh jo asam kapeh. Ayam lado hijau ko acok pulo dijadian sabagai hidangan katiko babuko puaso atau sahur.

Caro mambuek 
Mulonyo, ayam dicampua jo garam samo aia asam kapeh. Sasudah itu didiaman salamo 20 minik. Salanjuiknyo ayam digoreng jo minyak angek jo api sadang. Bahan-bahan untuak bumbunyo barupo sarai, garam, gulo, jo lado mudo. Bahan-bahan tu ditumih jo minyak goreng sampai harum. Kalau alah harum, ayam nan alah bagoreng tadi dimasuakan ka bumbu nan alah batumih sambia diaduak rato. Masuakan aia jo masak sampai susuik jo marasok. Siap tu tambahan aia asam kapeh saketek jo daun kemangi. Diaduak sampai marato.

Galeri

Rujuakan 

Masakan Sumatera Barat